Erster Sterndeuter (Ursula Schmutz): Ig bi ne Stärndüter us em Morgeland. Scho lang han ig i der Nacht e bsungrige Stärn beobachtet. Lang han ig nid begriffe, was är bedütet. Aber einisch, i nere Nacht, han ig plötzlech gwüsst: Z Palästina isch e nöije Chünig gebore. Drum  bin ig uf e Wäg, für ga z luege, gob das stimmt. Und da isch öppis Wunderbars passiert: Uf em Wäg sy mir zwe anderi Stärndüter ebcho, wo ds glyche erläbt hei wien ig. So han ig gwüsst: Es muess würklech wahr sy! - Zweiter Sterndeuter (Hermes Thöni): Zäme hei mir's usegfunde: Das muess e Chünig sy, wie's no nie eine het ggäh. E guete Chünig, eine wo Friede bringt für die ganzi Wält. Eine, wo für die Arme da isch und zu de Bbringe vo dere Wält steit. - Dritter Sterndeuter (Corrina Schmutz): Z Palästina sy mir  sofort i d Houptstadt, uf Jerusalem. Aber im Chünigspalast het me vo allem nüt gwüsst. O der Herodes het ke Ahnig gha. Das isch also kes Chind gsy vo mene Chünig, wo uf d Wält cho isch - nume nes Chind vo eifache Lüt. Drum göh mir jitze wyter däm Stärn nache! Mir wei das Chind ändlech finde!